પ્રથમ સવાલ હવે એ થાય છે કે કોંગ્રેસે એવા કયા અધિકારથી પાકિસ્તાની અધિકારીઓ સાથે આ મીટીંગ ગોઠવી? એવો તે એમનો શો રસ છે? કદાચ એવું બની શકે કે હજીપણ કોંગ્રેસ પોતે સત્તાની બહાર છે એમ નથી માની રહી અને આથી જ તે પોતાની રીતે દેશની વિદેશનીતિ નક્કી કરવા માંગે છે. એક સમય હતો જ્યારે આ જ કોંગ્રેસના વડાપ્રધાન પી વી નરસિંહરાવે સલમાન ખુરશીદની સાથે સાથે વિપક્ષી નેતા અટલ બિહારી વાજપેયીને પણ વિદેશી મંચ પર કાશ્મીર અંગે પાકિસ્તાનનો દાવ નિષ્ફળ બનાવવા મોકલ્યા હતા.